CELEX: 52011PC0759
Language: sl
Date: 2011-11-15
Title: Predlog UREDBA EVROPSKEGA PARLAMENTA IN SVETA o uvedbi Programa za pravosodje za obdobje od 2014 do 2020

|
			
		
		
		52011PC0759
		
			Predlog UREDBA EVROPSKEGA PARLAMENTA IN SVETA o uvedbi Programa za pravosodje za obdobje od 2014 do 2020 /* COM/2011/0759 konč. - 2011/0369 (COD) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
Kot je bilo
potrjeno s stockholmskim programom, razvoj območja svobode, varnosti in
pravice ostaja prednostna naloga Evropske unije. Čeprav je bil velik
napredek že dosežen na tem področju, pravosodno sodelovanje v civilnih in
kazenskih zadevah še vedno ni zadostno. V obdobju po Lizbonski pogodbi in po
odpravi tretjega stebra se področje pravosodja razvija dinamično v
smislu reševanja vseh izzivov. Zakonodajni in politični ukrepi ter njihovo
skladno izvajanje so ključnega pomena. Financiranje lahko prispeva k
razvoju tega področja prek podporne zakonodaje in s pomočjo
oblikovanja politike ter spodbujanjem njenega izvajanja.
V skladu s Sporočilom o pregledu
proračuna EU[1]
so bili ponovno pregledani obstoječi instrumenti financiranja in izvedbeni
mehanizmi, da se zagotovi jasno osredotočanje na evropsko dodano vrednost
ter zagotovita racionalizacija in poenostavitev mehanizmov financiranja.
Komisija je v „Proračunu za strategijo Evropa 2020“[2] ugotovila, da je treba
proračun poenostaviti in zagotoviti njegovo preglednost, za rešitev težav,
ki nastajajo v zvezi z zapletenostjo programskih struktur in obstojem več
programov. Področje pravosodja je bilo navedeno kot primer obstoječe
razdrobljenosti, v zvezi s katero bi bilo treba ukrepati. 
V tem okviru ter s ciljem poenostavitve in
racionalizacije je Program za pravosodje naslednik treh sedanjih programov: 
– Programa za civilno pravosodje (JCIV), 
– Programa za kazensko pravosodje (JPEN) ter 
– Programa za preprečevanje uporabe drog
in obveščanje (DPIP). 
Medtem ko je bil program DPIP zasnovan na
pravni podlagi javnega zdravstva in je s tem pokrival varovanje zdravja, zlasti
zmanjšanje škodovanja zdravju z uporabo drog, pa Program za pravosodje k
politiki boja proti drogam pristopa z vidika preprečevanja kriminalitete.
Nedovoljeni promet s prepovedanimi drogami, ki je eno od področij
kriminalitete, na katerem evropski zakonodajalec lahko na podlagi člena 83
PDEU določi minimalna pravila glede opredelitve kaznivih dejanj in kazni,
ter druge nelegalne dejavnosti povezane z drogami, bodo v okviru novega
programa glavni poudarek financiranja v zvezi z bojem proti drogam. 
Združitev teh programov, ki vsi temeljijo na
določbah iz dela III poglavja V PDEU, bo omogočila pristop celovitega
financiranja na tem področju in bolj učinkovito dodeljevanje sredstev
za horizontalna vprašanja, kot je usposabljanje. 
Splošni cilj tega predloga je prispevati k
vzpostavitvi dejanskega območja pravice s spodbujanjem pravosodnega
sodelovanja v civilnih in kazenskih zadevah. Program želi za uresničitev
tega splošnega cilja spodbuditi učinkovitost, celovito in povezano uporabo
zakonodaje Unije na področjih pravosodnega sodelovanja v civilnih in
kazenskih zadevah, da se pospeši dostop do sodnega varstva in preprečijo
oziroma zmanjšajo povpraševanje po drogah ter njihova uporaba in dobava. 
To je mogoče
doseči s podpiranjem usposabljanja in dvigovanjem ozaveščenosti,
krepitvijo spletnega povezovanja in poenostavitvijo nadnacionalnega
sodelovanja. Poleg tega je treba Evropsko unijo opremiti z zanesljivo
analitično podlago v podporo oblikovanju politik in zakonodaji na
področju pravosodja.
2.           REZULTATI POSVETOVANJ Z ZAINTERESIRANIMI
STRANMI IN OCENE UČINKA
2.1.        Posvetovanja z
zainteresiranimi stranmi
Javno posvetovanje o prihodnjih dejavnostih
financiranja na področju pravosodja, temeljnih pravic in enakosti v
obdobju po letu 2013[3]
se je začelo 20. aprila 2011. Možnost posvetovanja je bila dva
meseca na voljo na spletu ter odprta za vse interesne skupine in posameznike.
187 respondentov – z velikim deležem nevladnih organizacij – iz večine
držav članic je navedlo svoja mnenja. 
Respondenti so pozitivno ocenili cilje
politike programov in potrdili potrebo po financiranju na zadevnih
področjih. Priznana je bila evropska dodana vrednost in za nobeno
področje ni bilo ugotovljeno, da bi ga bilo treba prenehati financirati.
Potrjena je bila tudi potreba po poenostavitvi in izboljšanju in je bila
podprta večina predlaganih ukrepov, tudi zmanjšanje števila programov in
poenostavitev postopkov.
Interesne skupine so podprle dejavnosti
financiranja, kot je izmenjava dobrih praks, usposabljanje strokovnjakov,
razširjanje informacij in ozaveščanje, podpiranje spletnega povezovanja,
študija, itd.. Vse vrste dejavnosti, ki so jih podprli respondenti, so izrecno
predvidene v členu 6 predloga. Respondenti se strinjajo s predlogi
Komisije glede subjektov, ki so primerni za prejetje financiranja, in z vrstami
mehanizmov financiranja, ki bi jih bilo treba uporabiti. 
2.2.        Ocena učinka
Ena ocena učinka je bila opravljena glede
prihodnjih dejavnosti financiranja za celotno področje pravosodja, pravic
in enakosti, ki sedaj obsega šest programov[4].
Ta ocena učinka je relevantna za oba predloga, tako v zvezi s Programom za
pravosodje kot v zvezi s Programom za pravice in državljanstvo. Ocena
učinka temelji na vmesnih ocenah sedanjih programov[5], ki so potrdile splošno
uspešnost in učinkovitost programov, vendar so ugotovile tudi nekaj
pomanjkljivosti in nekaj možnosti za izboljšanje. Ocena učinka obravnava
tri možnosti:
Možnost A: Ohraniti
šest programov in obravnavati ugotovljene težave s pomočjo sprememb v
notranjem upravljanju programov. Izboljšanje upravljanja in vzpostavitev
močnih sinergij med programi bi rešilo nekatere od teh težav. Vendar
glavni razlog za te težave, t.j. številnost programov, ne bi bil neposredno
odpravljen in bi bilo zato s to možnostjo mogoče doseči le omejeno
izboljšanje. 
Možnost B: Ohraniti
vse ukrepe možnosti A in poleg tega združiti sedanjih šest programov v dva
programa. Ta možnost bi omogočila prožnost pri financiranju in izvajanju
letnih prednostnih nalog politike. S tem bi bila dosežena večja
poenostavitev (tako za upravičence kot za upravo) in uspešnost programov,
ker bi bilo potrebnih manj postopkov. Uspešnost programov bi se povečala,
saj bi se razdrobljenost in zmanjšanje sredstev bolje reševala v okviru dveh
programov. Lahko bi se zmanjšalo število zaposlenih, saj bi manjše število
postopkov zmanjšalo upravno breme, in bi se jih prerazporedilo k dejavnostim za
izboljšanje uspešnosti (razširjanje rezultatov, spremljanje, posredovanje
informacij, itd.). 
Možnost C: Izvajati
le en program. Ta možnost reši vse probleme, nastale zaradi številnih pravnih
aktov in zaradi povečanega upravnega bremena upravljanja več
programov. Vendar zaradi pravnih omejitev obseg teh programov ne bi mogel
zajeti potreb financiranja vseh področij politike. Treba bi bilo izbrati
med področjem pravosodja ter področjem pravic in državljanstva.
Čeprav ta rešitev lahko prinese maksimalni vpliv v smisli upravljanja, pa
ne bi bilo mogoče zadostno izvesti prednostnih nalog politike in potreb
celotnega področja politike. 
Glede na rezultate analiz in primerjav
možnosti je najprimernejša možnost uvedba dveh programov, s
čimer bi bile zajete potrebe financiranja vseh področij politike (možnost
B). V primerjavi s sedanjim stanjem ima možnost B očitne
prednosti in nobene pomanjkljivosti. Možnost A ni tako ugodna kot možnost B,
možnost C pa nudi le delno kritje področij politike, zaradi česar je
ta možnost neprimerna. 
3.           PRAVNI ELEMENTI PREDLOGA
Predlog temelji na členu 81(1) in
(2), členu 82(1) in členu 84 Pogodbe o delovanju Evropske unije.
Kombinacija členov 81 in 82 omogoča
celostni pristop k podpori razvoja pravosodnega sodelovanja v civilnih in
kazenskih zadevah, zlasti v smislu medsektorskih ali horizontalnih vprašanj, ki
zadevajo obe področji pravosodja. 
Člen 84 predvideva določitev ukrepov
za spodbujanje in podporo dejavnosti držav članic na področju
preprečevanja kriminalitete. Namen tega programa ni ureditev celotnega
področja preprečevanja kriminalitete, ampak le področja politike
boja proti drogam. Njegov cilj je sprejetje celostnega pristopa k boju proti
povpraševanju po drogah in njihovi dobavi, s tem da ureja financiranje za podporo
čezmejnega sodelovanja držav članic na področju izvrševanja. 
Predlagane dejavnosti financiranja upoštevajo
načelo evropske dodane vrednosti in načelo subsidiarnosti.
Financiranje iz proračuna Unije se osredotoča na dejavnosti, katerih
ciljev države članice ne morejo doseči same, če lahko
posredovanje Unije prinese dodatno vrednost v primerjavi s samostojnim
ukrepanjem držav članic. Dejavnosti, ki jih zajema ta uredba, prispevajo k
učinkoviti uporabi pravnega reda, z razvijanjem vzajemnega zaupanja med
državami članicami, z večanjem obsega čezmejnega sodelovanja in
spletnega povezovanja ter doseganjem pravilne, skladne in dosledne uporabe
prava Unije po vsej Uniji. Evropska unija je v boljšem položaju kot države
članice za reševanje čezmejnih situacij in za zagotavljanje evropske
platforme za vzajemno učenje. Zanesljiva analitična podlaga za
podporo in razvoj politike bo podprta. Posredovanje Evropske unije
omogoča, da se te dejavnosti dosledno izvajajo po vsej Uniji in zagotavlja
ekonomijo obsega. 
Predlog je skladen
z načelom sorazmernosti v tem, da ne presega minimuma, ki je potreben za
doseganje navedenega cilja na evropski ravni.
4.           PRORAČUNSKE POSLEDICE 
Znesek finančnih sredstev za izvedbo
Programa za pravosodje v obdobju od 1. januarja 2014 do 31. decembra 2020
znaša 472 milijonov EUR (tekoče cene).
5.           GLAVNI ELEMENTI PREDLOGA
Cilj predlaganega
pristopa je kombiniranje poenostavitev postopkov financiranja, kot so zahtevale
vse vključene stranke, s pristopom, ki je bolj usmerjen k rezultatom.
Glavni elementi tega pristopa so naslednji:
– S predlogom so
opredeljeni splošni in specifični cilji Programa (člena 4 in 5) ter
področja dejavnosti, na katera se bo program osredotočil (člen
6). Splošni in specifični cilji določajo obseg programa
(področja politike), medtem ko so vrste dejavnosti usmerjene k
financiranju in horizontalno za vsa zadevna področja politike
določajo rezultate, ki jih je mogoče doseči s financiranjem.
Istočasno določajo, kje je financiranje dejansko lahko dodana
vrednost za uresničitev ciljev politike. Komisija bo za izvajanje te
uredbe letno določila prednostne naloge financiranja po posameznih
področjih politike. Za Program se lahko uporabijo vsi finančni
instrumenti, ki so predvideni v finančni uredbi. Sodelujejo lahko vsi
pravni subjekti, zakonito ustanovljeni v državah članicah ali v tretji
državi, ki sodeluje v programu, z neomejenim dostopom do programa. Ta struktura
omogoča poenostavitev in boljše osredotočanje programa na potrebe in
razvoj politike. Poleg tega zagotavlja stabilen okvir za oceno, saj so
specifični cilji neposredno povezani s kazalniki za oceno, ki bodo ostali
skladni ves čas trajanja programa ter se jih bo redno spremljalo in
ocenjevalo. Predlaga se, da naj se ne rezervirajo specifični zneski po področju
politike v programu, da se doseže prožnost in izboljša izvajanje programa.
– Sodelovanje
tretjih držav je omejeno na EGP, države pristopnice in države kandidatke, ter
potencialne kandidatke. Druge tretje države, zlasti države, v katerih se
uporablja Evropska sosedska politika, se lahko pridružijo ukrepom Programa,
če to služi namenu teh ukrepov.
– Letne prednostne
naloge programa bodo določene v letnem delovnem programu. Ker to
vključuje odločitve, ki jih narekuje politika, mnenje o letnem
delovnem programu po posvetovalnem postopku poda odbor držav članic.
– Komisija lahko
na podlagi analize stroškov in koristi uporabi obstoječo izvajalsko
agencijo za izvedbo programa, kot je določeno v Uredbi Sveta (ES)
št. 58/2003 z dne 19. decembra 2002 o statutu izvajalskih
agencij, na katere se prenesejo določene naloge v zvezi z vodenjem
programov Skupnosti.
Pojem „sodniki
in sodno osebje“
Izobraževanje v
pravosodju za sodnike in sodno osebje je ključni element politik na
področju pravosodja. Izobraževanje v pravosodju krepi medsebojno zaupanje
med državami članicami, strokovnjaki in državljani, v Sporočilu
Komisije o evropskem izobraževanju v pravosodju, z naslovom „Vzpostavljanje
zaupanja v pravosodni sistem celotne EU, nova razsežnost evropskega
izobraževanja v pravosodju“ pa so določeni konkretni cilji, ki jih je
treba doseči do leta 2020[6].
Člena 81(2)(h) in 82(1)(c) PDEU se izrecno nanašata na „sodnike in sodno
osebje“. V skladu s Sporočilom Komisije so odvetniki, ki imajo sicer
neodvisen poklic, bistven in potreben del sodne dejavnosti in imajo osrednjo
vlogo pri izvajanju prava Unije. V več državah članicah imajo notarji
pomembno pristojnost na pravosodnem področju, zaradi česar tudi oni
prispevajo k izvajanju prava Unije. Ob upoštevanju smisla in ciljev določb
Pogodbe se uporaba teh določb lahko razširi tudi na ta dva poklica.
2011/0369 (COD)
Predlog
UREDBA EVROPSKEGA PARLAMENTA IN SVETA
o uvedbi Programa za pravosodje za obdobje od
2014 do 2020

(Besedilo velja za EGP)
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije in zlasti člena 81(1) in (2), člena 82(1) in
člena 84 Pogodbe,
ob upoštevanju predloga
Evropske komisije,
po posredovanju osnutka zakonodajnega akta
nacionalnim parlamentom,
v skladu z rednim zakonodajnim postopkom,
ob upoštevanju naslednjega:
(1)              
Pogodba o delovanju Evropske unije določa
vzpostavitev območja svobode, varnosti in pravice, v katerem se osebe
prosto gibajo. V ta namen lahko Unija sprejme ukrepe za razvoj pravosodnega
sodelovanja v civilnih in kazenskih zadevah ter podpira dejavnost držav
članic na področju preprečevanja kriminalitete, zlasti za
preprečevanje in zmanjšanje povpraševanja po drogah ter njihove dobave. 
(2)              
Stockholmski program[7]
kot prednostno nalogo potrjuje razvoj območja svobode, varnosti in pravice
ter v okviru prednostnih nalog politike določa uresničevanje Evrope
prava in pravice. Financiranje je določeno kot eno od pomembnih orodij za
uspešno izvajanje prednostnih nalog politike stockholmskega programa.
(3)              
Sporočilo Komisije o Evropi 2020[8] določa strategijo za
pametno, trajnostno in vključujočo rast. Kot ključni element za
podporo in spodbujanje specifičnih ciljev in osrednjih pobud strategije
Evropa 2020 bi bilo treba razviti območje pravice, ki dobro deluje, saj so
bile z njega odstranjene ovire v čezmejnih sodnih postopkih in pri dostopu
do sodnega varstva v čezmejnih situacijah.
(4)              
Izkušnja ukrepanja na ravni Unije je pokazala, da
uresničitev teh ciljev v praksi zahteva kombiniranje instrumentov,
vključno z zakonodajo, pobudami politike in financiranjem. Financiranje je
pomembno orodje, ki dopolnjuje zakonodajne ukrepe. Zato je treba določiti
program financiranja.
(5)              
V Sporočilu Komisije o „Proračunu za
Evropo 2020“[9]
je poudarjena potreba po racionalizaciji in poenostavitvi financiranja Unije. Pomembna
poenostavitev in učinkovito upravljanje sredstev je mogoče
doseči z zmanjšanjem števila programov ter racionalizacijo,
poenostavitvijo in uskladitvijo pravil financiranja in postopkov. 
(6)              
Ta uredba za namene poenostavitve in
učinkovitega upravljanja financiranja uvaja Program za pravosodje, da se
zagotovi stalnost in razvoj dejavnosti, ki so se prej izvajale na podlagi treh
programov, vzpostavljenih s Sklepom št. 1149/2007/ES Evropskega parlamenta
in Sveta z dne 25. septembra 2007 o vzpostavitvi posebnega programa „Civilno
pravosodje“ za obdobje 2007–2013 v okviru splošnega programa „Temeljne pravice
in pravosodje“[10],
Sklepom Sveta 2007/126/JHA z dne 12. februarja 2007 o uvedbi
specifičnega programa „Kazensko pravosodje“ kot dela Splošnega programa
„Temeljne pravice in pravosodje“ za obdobje 2007–2013[11], in Sklepom
št. 1150/2007/ES Evropskega parlamenta in Sveta z dne 25. septembra 2007 o
vzpostavitvi posebnega programa „Preprečevanje uporabe drog in
obveščanje“ za obdobje 2007–2013 v okviru splošnega programa „Temeljne
pravice in pravosodje“[12],
(7)              
Medtem ko je bil program za preprečevanje
uporabe drog in obveščanje zasnovan na pravni podlagi javnega zdravstva in
je s tem pokrival varovanje zdravja, zlasti zmanjšanje škodovanja zdravju z
uporabo drog, pa naj bi program pravosodja k politiki boja proti drogam
pristopal z vidika preprečevanja kriminalitete. Financiranje v okviru
novega programa, povezano z bojem proti drogam, bi bilo treba osredotočiti
na nedovoljeno trgovanje z drogami in druge nezakonite dejavnosti, povezane z
drogami.
(8)              
V sporočilih Komisije „Pregled proračuna
EU“[13]
in „Proračunu za Evropo 2020“je poudarjen tudi pomen osredotočanja
financiranja na dejavnosti z očitno evropsko dodano vrednostjo, in sicer
tam, kjer posredovanje Unije lahko prinese dodatno vrednost v primerjavi s
samostojnim ukrepanjem držav članic. Ukrepi, ki jih zajema ta uredba,
prispevajo k oblikovanju evropskega območja pravice s spodbujanjem
načela vzajemnega priznavanja, z razvijanjem vzajemnega zaupanja med
državami članicami, z večanjem obsega čezmejnega sodelovanja in
spletnega povezovanja ter doseganjem pravilne, skladne in dosledne uporabe
prava Unije. Financiranje dejavnosti naj bi prispevalo k temu, da bi vsi, na
katere se nanašajo pravo Unije in politike, to učinkovito in bolje
poznali, in zagotovilo zanesljivo analitično podlago za podporo in razvoj
zakonodaje in politik Unije. Posredovanje Unije omogoča, da se te
dejavnosti dosledno izvajajo po vsej Uniji in zagotavlja ekonomijo obsega.
Poleg tega je Unija v boljšem položaju za reševanje čezmejnih situacij in
za zagotavljanje evropske platforme za vzajemno učenje, kot pa države
članice.
(9)              
Na področju drog sta uporaba in dobava drog
resna grožnja, ki je države članice same ne morejo trajno rešiti.
Posredovanje Unije na podlagi te uredbe bo podprlo ukrepe držav članic za
preprečevanje in zmanjšanje uporabe in dobave drog, zlasti s podporo čezmejnega
sodelovanja pri izvrševanju. 
(10)          
Za uveljavitev načela dobrega finančnega
poslovodenja naj bi ta uredba zagotovila ustrezna orodja za oceno njegove
učinkovitosti. V ta namen bi morala določiti splošne in
specifične cilje. Za merjenje uresničevanja teh specifičnih
ciljev bi bilo treba določiti seznam kazalnikov, ki naj bi ostali veljavni
celotno trajanje programa. 
(11)          
S to uredbo se za večletni program določi
finančni okvir, ki bo za proračunski organ med letnim
proračunskim postopkom glavna referenčna točka v smislu
točke 17 Medinstitucionalnega sporazuma XX med Evropskim parlamentom,
Svetom in Komisijo o proračunskem sodelovanju in dobrem finančnem
poslovodenju. 
(12)          
To uredbo je treba izvajati v skladu z
določbami Uredbe (EU, Euratom) št. XX/XX z dne XX o finančnih
predpisih, ki se uporabijo za letni proračun Evropske unije. Še zlasti je
treba uporabiti orodja za poenostavitev, ki so bila uvedena z navedeno uredbo.
Poleg tega bi moral biti cilj merila za določanje ukrepov, ki jih je treba
podpreti, dodelitev razpoložljivih finančnih sredstev dejavnostim, ki
imajo največji vpliv v zvezi z zasledovanim ciljem politike.
(13)          
Izvedbena pooblastila glede sprejetja letnih
delovnih programov bi morala biti dodeljena Komisiji. Ta pooblastila je treba
izvajati v skladu z Uredbo (EU) št. 182/2011 Evropskega parlamenta in
Sveta z dne 16. februarja 2011 o določitvi splošnih pravil in
načel, na podlagi katerih države članice nadzirajo izvajanje
izvedbenih pooblastil Komisije[14].
Glede na zadevne letne zneske je proračunske posledice mogoče šteti
za nebistvene. Zato je treba uporabiti svetovalni postopek.
(14)          
Za zagotovitev učinkovite dodelitve sredstev
iz proračuna Unije si je treba prizadevati za doslednost, dopolnjevanje in
sinergije med programi financiranja podpornih področij politike s tesno
medsebojno povezavo, zlasti med tem programom in Programom pravic in
državljanstva, ki je bil uveden z Uredbo(EU) št. XX/XX z dne XX[15], instrumentom za finančno
podporo za policijsko sodelovanje, preprečevanje kriminalitete ter boj
proti čezmejnemu, hudemu in organiziranemu kriminalu, ki je bil uveden z
Uredbo (EU) št. XX/XX z dne XX[16],
Programom zdravje za rast, ki je bil uveden z Uredbo (EU) št. XX/XX z dne
XX[17], Programom Erasmus za vse, ki
je bil uveden z Uredbo (EU) št. XX/XX z dne XX[18], okvirnim programom Horizont
2020, ki je bil uveden z Uredbo (EU) št. XX/XX z dne XX[19] in instrumentom za
predpristopno pomoč, ki je bil uveden z Uredbo (EU) št. XX/XX z
dne XX[20].
(15)          
V skladu s členom 8 in 10 Pogodbe o delovanju
Evropske unije bo Program podprl integracijo načela enakosti spolov in
cilje boja proti diskriminaciji v vseh svojih dejavnostih. Za oceno, kako se
prek dejavnosti Programa rešujejo vprašanja enakosti spolov in boja proti
diskriminaciji, se izvaja redno spremljanje in ocenjevanje.
(16)          
Finančne interese Unije bi bilo treba varovati
s sorazmernimi ukrepi v ciklu odhodkov, vključno s preprečevanjem,
zaznavanjem in preiskovanjem nepravilnosti, z izterjavo izgubljenih, nepravilno
plačanih ali nepravilno porabljenih sredstev, in če je primerno, s
kaznimi. Evropski urad za boj proti goljufijam (OLAF) bi moral imeti
pooblastila za izvajanje pregledov in inšpekcij gospodarskih subjektov na kraju
samem v skladu s postopki iz Uredbe (Euratom, ES) št. 2185/96[21] glede na to, ali je bila
ugotovljena goljufija, korupcija ali katera koli nezakonita dejavnost, ki
vpliva na finančne interese Unije v povezavi s financiranjem Unije po
Programu.
(17)          
Ker države članice ne morejo zadovoljivo
doseči ciljev te uredbe, namreč prispevati k vzpostavitvi evropskega
območja pravice, in ker jih je laže doseči na ravni Unije, lahko
Unija sprejme ukrepe v skladu z načelom subsidiarnosti iz člena 5
Pogodbe o Evropski uniji. Skladno z načelom sorazmernosti iz navedenega
člena ta uredba ne presega tistega, kar je potrebno za doseganje
navedenega cilja.
(18)          
            [V skladu s členom 3
Protokola (št. 21) o stališču Združenega kraljestva in Irske glede
območja svobode, varnosti in pravice, ki je priloga k Pogodbi o Evropski
uniji in Pogodbi o delovanju Evropske unije, sta ti državi članici
sporočili, da bosta sodelovali pri sprejetju in uporabi te uredbe.] ALI
[Brez poseganja v člen 4 Protokola (št. 21) o stališču
Združenega kraljestva in Irske glede območja svobode, varnosti in pravice,
ki je priloga k Pogodbi o Evropski uniji in Pogodbi o delovanju Evropske unije,
Združeno kraljestvo in Irska ne bosta sodelovala pri sprejetju te uredbe in ta
uredba zanju ni zavezujoča niti se v njiju ne uporablja.].[22]
(19)          
V skladu s členoma 1 in 2 Protokola (št. 22) o
stališču Danske, ki je priložen k Pogodbi o Evropski uniji in Pogodbi o
delovanju Evropske unije, Danska ne sodeluje pri sprejetju te uredbe, ki zato
zanjo ni zavezujoča in se v njej ne uporablja –
SPREJELA NASLEDNJO UREDBO: 
Člen 1
Uvedba in trajanje
programa
1.           Ta uredba uvaja Program
pravosodja za Evropsko unijo, v nadaljnjem besedilu: Program. 
2.           Program zajema obdobje od
1. januarja 2014 do 31. decembra 2020.
Člen 2
Opredelitve pojmov
V tej uredbi se uporabljajo naslednje
opredelitve pojmov:
(a)          „Države članice“ so države
članice, z izjemo [Danske] ALI [Danske, Združenega kraljestva in Irske,
brez poseganja v člen 4 Protokola (št. 21)];
(b)          „sodniki in sodno osebje“ so
sodniki, tožilci, odvetniki, pravni zastopniki, notarji, uradniki sodišč,
sodni izvršitelji, sodni tolmači in drugi poklicni delavci, vključeni
v delo pravosodja.
Člen 3
Evropska dodana vrednost
Program financira dejavnosti, ki imajo
evropsko dodano vrednost. V ta namen Komisija zagotavlja, da so cilj ukrepov,
ki so bili izbrani za financiranje, rezultati z evropsko dodano vrednostjo, in
spremlja, ali je bila evropska dodana vrednost dejansko uresničena s
končnimi rezultati dejavnosti, ki so se financirale s Programom.
Člen 4
Splošni cilj 
Splošni cilj Programa je prispevati k
vzpostavitvi evropskega območja pravice s spodbujanjem pravosodnega
sodelovanja v civilnih in kazenskih zadevah. 
Člen 5
Specifični cilji 
Za uresničitev splošnega cilja iz
člena 4 mora Program imeti naslednje specifične cilje: 
(a)     spodbujati učinkovito, celovito in
povezano uporabo zakonodaje Unije na področjih pravosodnega sodelovanja v
civilnih in kazenskih zadevah.
         Kazalec za merjenje uresničitve tega
cilja je, med drugim, število primerov čezmejnega sodelovanja;
(b)     olajšati dostop do sodnega varstva.
         Kazalec za merjenje uresničitve
tega cilja je, med drugim, evropsko razumevanje dostopa do sodnega varstva;
(c)     preprečiti in zmanjšati uporabo in dobavo
drog.
         Kazalec za merjenje uresničitve
tega cilja je, med drugim, število primerov čezmejnega sodelovanja.
Cilj Programa je
spodbujanje enakosti med spoloma in boj proti diskriminaciji zaradi spola,
rasnega ali etničnega porekla, vere ali prepričanja, invalidnosti,
starosti ali spolne usmerjenosti, in sicer v vseh njegovih dejavnostih.
Člen 6
Ukrepi
1.           Za uresničevanje ciljev
iz členov 4 in 5 se ukrepi Programa osredotočijo na naslednja
področja ukrepanja:
(a)     dvig ozaveščenosti javnosti ter
poznavanja prava in politik Unije;
(b)     podpora izvajanju prava in politik Unije
v državah članicah;
(c)     spodbujanje nadnacionalnega sodelovanja
in oblikovanje vzajemnega znanja ter krepitev vzajemnega zaupanja;
(d)     izboljšanje poznavanja in razumevanja
morebitnih vprašanj, ki vplivajo na nemoteno delovanje evropskega območja
pravice, da se zagotovi oblikovanje politike in zakonodaje na podlagi dejstev.
2.         Program med drugim financira
naslednje vrste ukrepov:
(a)         
analitične dejavnosti, kot sta zbiranje
podatkov in statistik, razvijanje skupnih metodologij in po potrebi kazalnikov
ali meril uspešnosti, študije, raziskave, analize in ankete, ocenjevanje in
presojo vplivov, pripravo in objavo navodil, poročil in učnega
materiala, spremljanje in ocenjevanje prenosa in uporabe zakonodaje Unije ter
izvajanja politik Unije, delavnice, seminarje, srečanja strokovnjakov in
konference;
(b)         
usposabljanja za sodnike in sodno osebje, kot so
izmenjave osebja, delavnice, seminarji, „usposabljanje izvajalcev
usposabljanj“in razvoj spletnih oziroma drugih modulov usposabljanja;
(c)         
vzajemno učenje, sodelovanje, dvig
ozaveščenosti in dejavnosti razširjanja, kot so odkrivanje in izmenjava
dobrih praks, inovativnih pristopov in izkušenj, organizacija medsebojnih
pregledov in medsebojno učenje, organizacijo konferenc in seminarjev,
organizacijo kampanj za dvig ozaveščenosti in informiranje, medijskih
kampanj in dogodkov, ter celostno obveščanje o političnih prednostnih
nalogah Evropske unije, zbiranje in objavo materialov zaradi širjenja
informacij in rezultatov Programa, razvoj, ukrepanje in vzdrževanje sistemov in
orodij s pomočjo informacijskih in komunikacijskih tehnologij;
(d)         
pomoč glavnim akterjem, npr. državam
članicam pri izvajanju prava in politik Unije, podporo za ključna
omrežja na evropski ravni, katerih dejavnosti so povezane z izvajanjem ciljev
tega Programa, spletno komunikacijo med specializiranimi organi in
organizacijami, nacionalnimi, regionalnimi in lokalnimi organi na evropski
ravni, financiranje mrež strokovnjakov, financiranje opazovalnic, dejavnih na
evropski ravni.
Člen 7
Udeležba 
1.           Dostop do Programa je odprt
za vse osebe javnega in/ali zasebnega prava ter subjekte, ki so bili zakonito
ustanovljeni:
(a)     v državah članicah;
(b)     v državah Efte, ki so podpisnice
Sporazuma EGP, v skladu s pogoji iz Sporazuma EGP;
(c)     v državah pristopnicah, kandidatkah in
potencialnih kandidatkah, v skladu s splošnimi načeli in splošnimi pogoji,
določenimi v okvirnih sporazumih, sklenjenih s temi državami, ki urejajo
njihovo sodelovanje v programih Unije,
(d)     na Danskem na podlagi mednarodnega
sporazuma.
2.           Osebe javnega in/ali
zasebnega prava ter subjekti, zakonito ustanovljeni v drugih tretjih državah,
zlasti državah, v katerih se izvaja Evropska sosedska politika, se lahko
pridružijo ukrepom Programa, če to služi namenu teh ukrepov.
3.           Komisija lahko v okviru
Programa sodeluje z mednarodnimi organizacijami, ki so dejavne na
področjih, ki jih zajema Program, kot npr. Svet Evrope, Združeni narodi in
Haaška konferenca o mednarodnem zasebnem pravu. Pristop k Programu je prost za
navedene mednarodne organizacije.
Člen 8
Proračun
1.           Znesek finančnih
sredstev za izvedbo Programa znaša 472 milijonov EUR.
2.           Dodelitev finančnih
sredstev iz Programa lahko zajema stroške v zvezi s pripravljalnimi,
spremljevalnimi, nadzornimi, revizijskimi in ocenjevalnimi dejavnostmi, ki so
nujne za upravljanje Programa in za uresničitev njegovih ciljev; zlasti
študije, srečanja strokovnjakov, obveščanje in komuniciranje ter
celostno obveščanje o prednostnih nalogah politik Evropske unije, če
so povezane s splošnimi cilji te uredbe, s stroški v zvezi z IT omrežji,
osredotočenimi na izmenjavo informacij, skupaj z vsemi drugimi stroški
tehnične in upravne pomoči, ki so nastali Komisiji pri upravljanju
Programa. 
3.           Proračunski organ odobri
razpoložljiva letna proračunska sredstva v okviru omejitev iz
večletnega finančnega okvira, določenega z Uredbo Sveta (EU,
Euratom) št. XX/XX z dne XX o večletnem finančnem okviru za
obdobje 2014–2020.
Člen 9
Izvedbeni ukrepi
1.           Komisija finančno pomoč
Unije izvaja v skladu z Uredbo (EU, Euratom) št. XX/XX z dne XX o
finančnih predpisih, ki se uporabijo za letni proračun Evropske
unije.
2.           Komisija za izvajanje
Programa sprejme letne delovne programe v obliki izvedbenih aktov. Ti izvedbeni
akti se sprejmejo v skladu s postopkom svetovanja iz člena 10(2). 
3.           Z letnimi delovnimi programi
se določijo ukrepi, potrebni za njihovo izvajanje, prednostne naloge
razpisov in vsi drugi elementi, ki jih določa Uredba (EU, Euratom)
št. XX/XX z dne XX o finančnih predpisih, ki se uporabljajo za letni
proračun Evropske unije. 
Člen 10
Postopek odbora
1.           Komisiji pomaga odbor.
Navedeni odbor je odbor v smislu Uredbe (EU) št. 182/2011.
2.           Pri sklicevanju na ta
odstavek se uporablja člen 4 Uredbe (EU) št. 182/2011.
Člen 11
Dopolnjevanje
1.           Komisija v sodelovanju z
državami članicami zagotovi celovito usklajenost, dopolnjevanje in
sinergije z drugimi instrumenti Unije, med drugim s Programom pravic in
državljanstva, instrumentom za finančno podporo policijskemu sodelovanju,
preprečevanju kriminalitete ter boju proti čezmejnemu, hudemu in
organiziranemu kriminalu, Programom zdravje za rast, Programom Erasmus za vse,
Okvirnim programom Horizont 2020 in instrumentom za predpristopno pomoč. 
2.           Za izvajanje ukrepov, ki
izpolnjujejo cilje obeh programov, si Program lahko deli sredstva z drugimi
instrumenti Unije, zlasti s Programom pravic in državljanstva. Za ukrep, za
katerega so bila sredstva dodeljena iz Programa, se lahko sredstva dodelijo
tudi iz Programa pravic in državljanstva, pod pogojem, da niso namenjena za
kritje istih stroškov.
Člen 12
Zaščita finančnih interesov Unije 
1.           Komisija sprejme ustrezne
ukrepe za zagotovitev, da se ob izvajanju ukrepov, financiranih na podlagi te
uredbe, zaščitijo finančni interesi Unije s preventivnimi ukrepi
proti goljufijam, korupciji in kakršnim koli drugim nezakonitim dejavnostim, in
sicer z izvajanjem učinkovitih pregledov in izterjavo neupravičeno
plačanih zneskov ter, kadar se ugotovijo nepravilnosti, z učinkovitimi,
sorazmernimi in odvračilnimi kaznimi.
2.           Komisija ali njeni zastopniki
in Računsko sodišče so pristojni za revizijo na podlagi dokumentacije
in na kraju samem pri vseh prejemnikih subvencij, izvajalcih in podizvajalcih,
ki so sredstva Unije prejeli iz Programa. 
              Evropski urad za boj proti
goljufijam (OLAF) lahko na kraju samem izvede preglede in inšpekcije
gospodarskih subjektov, ki jih neposredno ali posredno zadeva tako
financiranje, v skladu s postopki iz Uredbe (Euratom, ES) št. 2185/96), da
se ugotovi, ali je bila storjena goljufija, korupcija ali izvedena katera koli
nezakonita dejavnost, ki vpliva na finančne interese Unije v povezavi s
sporazumom in sklepom o donacijah ter pogodbah o financiranju iz Unije.
              Ne glede na prvi in drugi
pododstavek se v sporazumih o sodelovanju s tretjimi državami in mednarodnimi
organizacijami, sporazumih in sklepih o donacijah ter pogodbah, ki izhajajo iz
izvajanja te uredbe, Komisija, Računsko sodišče in urad OLAF izrecno
pooblastijo za opravljanje takšnih revizij ter pregledov in inšpekcij na kraju
samem.
Člen 13
Spremljanje in ocenjevanje
1.           Komisija redno spremlja
Program, da nadzoruje izvajanje dejavnosti v okviru tega programa na
področjih ukrepanj iz člena 6(1) in uresničevanje
specifičnih ciljev iz člena 5. S spremljanjem bo tudi mogoče
oceniti, kako so bila prek dejavnosti Programa rešena vprašanja enakosti spolov
in boja proti diskriminaciji. Kjer je primerno, se kazalniki razčlenijo po
spolu, starosti in invalidnosti.
2.           Komisija Evropskemu
parlamentu in Svetu predloži:
(a) poročilo o vmesnem ocenjevanju, in sicer
najpozneje do sredine leta 2018,
(b) poročilo o naknadnem ocenjevanju. 
3.           Vmesno ocenjevanje kaže
uresničitev ciljev Programa, učinkovitost uporabe sredstev in
evropsko dodano vrednost Programa, da se odloči, ali se financiranje na
področjih, ki jih zajema Program, obnovi, spremeni ali prekine po letu
2020. To vmesno ocenjevanje se nanaša tudi na obseg kakršne koli poenostavitve
Programa, njegovo notranjo ali zunanjo skladnost ter nadaljnjo ustreznost vseh ciljev
in ukrepov. Upošteva rezultate naknadnih ocenjevanj programov iz člena 14.
4.           Naknadna ocenjevanja kažejo
dolgoročni vpliv Programa in trajnost učinkov Programa, da se
upoštevajo pri odločanju o poznejšem programu.
Člen 14
Prehodni ukrepi
Ukrepe, ki so se začeli izvajati pred
1. januarjem 2014 na podlagi Sklepa 1149/2007/ES, Sklepa 2007/126/PNZ
ali Sklepa 1150/2007/ES, še naprej urejajo določbe teh sklepov, in sicer
do njihovega dokončanja. V zvezi z navedenimi dejavnostmi se sklicevanje
na odbore, določene v členu 10 in 11 Sklepa 1149/2007/ES, v
členu 9 Sklepa 2007/126/PNZ in v členu 10 Sklepa 1150/2007/ES,
razlaga kot sklicevanje na odbor, določen v členu 10 te uredbe.
Člen 15
Začetek veljavnosti
Ta uredba začne veljati dvajseti dan po
objavi v Uradnem listu Evropske unije.
V Bruslju,
Za Evropski parlament                                  Za
Svet
Predsednik                                                     Predsednik
PRILOGA 
OCENA FINANČNIH
POSLEDIC ZAKONODAJNEGA PREDLOGA 
1.           OKVIR PREDLOGA/POBUDE 
              1.1.    Naslov predloga/pobude 
              1.2.    Zadevna
področja v okviru ABM/ABB
              1.3.    Vrsta
predloga/pobude 
              1.4.    Cilji

              1.5.    Utemeljitev
predloga/pobude 
              1.6.    Trajanje
in finančni vpliv 
              1.7.    Načrtovani
načini upravljanja 
2.           UKREPI UPRAVLJANJA 
              2.1.    Določbe
o spremljanju in poročanju 
              2.2.    Sistem
upravljanja in nadzora 
              2.3.    Ukrepi
preprečevanja goljufij in nepravilnosti 
3.           OCENA FINANČNIH POSLEDIC
PREDLOGA/POBUDE 
              3.1.    Zadevni
razdelki večletnega finančnega okvira in odhodkovne proračunske
vrstice 
              3.2.    Ocenjeni
učinek na odhodke 
              3.2.1. Povzetek ocenjenega učinka na odhodke 
              3.2.2. Ocenjeni
učinek na odobritve za poslovanje 
              3.2.3. Ocenjeni
učinek na odobritve upravne narave
              3.2.4. Skladnost
z veljavnim večletnim finančnim okvirom
              3.2.5. Udeležba
tretjih oseb pri financiranju 
              3.3.    Ocenjeni učinek na
prihodke
OCENA
FINANČNIH POSLEDIC ZAKONODAJNEGA PREDLOGA

1.                      
OKVIR PREDLOGA/POBUDE 
1.1.                
Naslov predloga/pobude 

Predlog
Uredbe Evropskega parlamenta in Sveta o uvedbi Programa pravosodje za obdobje
od 2014 do 2020 

1.2.                
Zadevna področja v okviru ABM/ABB[23] 

Naslov 33 – Pravosodje

1.3.                
Vrsta predloga/pobude 

þ Predlog/pobuda
se nanaša na nov ukrep 
¨ Predlog/pobuda se
nanaša na nov ukrep, ki je nadaljevanje pilotnega
projekta / pripravljalnega ukrepa[24].

¨ Predlog/pobuda je
namenjena podaljšanju obstoječega ukrepa. 
¨ Predlog/pobuda se
nanaša na nadaljevanje obstoječega ukrepa z novo usmeritvijo. 

1.4.                
Cilji
1.4.1.          
Večletni strateški cilji Komisije, ki naj bi
bili doseženi s predlogom/pobudo 

Cilj
Programa je prispevati k vzpostavitvi evropskega območja svobode, varnosti
in pravice ter zlasti evropskega območja pravice, s spodbujanjem
pravosodnega sodelovanja v civilnih in kazenskih zadevah. Dobro delovanje
območja pravice, s katerega bi bile odstranjene ovire v čezmejnih
sodnih postopkih, bo okrepilo in spodbujalo izpolnjevanje specifičnih ciljev
in osrednjih pobud strategije Evropa 2020.

1.4.2.          
Specifični cilji in zadevne dejavnosti ABM/ABB

Specifični cilji
Za
uresničitev splošnega cilja prispevanja k vzpostavitvi evropskega
območja pravice ima Program naslednje specifične cilje:
(a)      spodbuditi
učinkovito, celovito in povezano uporabo zakonodaje Unije na
področjih pravosodnega sodelovanja v civilnih in kazenskih zadevah;
(b)     olajšati
dostop do sodnega varstva;
(c)      preprečiti
in zmanjšati uporabo in dobavo drog.
Zadevne dejavnosti ABM/ABB
ABB 33 03 in 33 04.

1.4.3.          
Pričakovani izid in učinki

Navedite, kako naj bi
predlog/pobuda učinkoval(a) na upravičence / ciljne
skupine.
Predlog
bo prispeval k uveljavljanju pravnega reda, tako da bo državljanom in podjetjem
v Uniji omogočal v celoti izkoristiti veljavno zakonodajo. Bolje bodo
osveščeni o svojih pravicah, države članice in zainteresirane strani
pa bodo imele boljša orodja za izmenjavo podatkov o dobrih praksah in za
medsebojno sodelovanje. Učinki predloga na upravičence oziroma ciljne
skupine so podrobneje opisani v Oddelku 4.1.2 Ocene učinka.
Poleg
tega bodo spremembe predlaganih programov financiranja nedvomno ugodno vplivale
na postopek, po katerem se bo upravljala finančna pomoč. Začenši
z enotnim pristopom pri vseh programih glede postopkov vlaganja vlog, zahtevane
dokumentacije in IT sistemov, ki se uporabijo. To bo samo po sebi pomenilo
konkretni prihranek časa, saj mnogim interesnim skupinam, ki so dejavne na
področjih, ki jih zajemajo številne sedanje generacije programov, ne bo
več treba vlagati različnih zahtev in bi se lahko bolj
osredotočile na pripravo vsebinsko in kakovostno boljših predlogov. 
Poleg
tega bodo z enim samim usklajenim in racionaliziranim postopkom izbire
projektov obdobja med preložitvijo vlog in prejetjem rezultatov bistveno
skrajšana in bi to za organizacije vlagateljice pomenilo krajše obdobje
negotovosti. To bi prineslo še dodatne prednosti projektov, ki bi se
začeli v dosti krajšem času po njihovi zasnovi in bi zato dosti
učinkoviteje odgovorili na konkretne potrebe, ki jih želijo rešiti v skladu
s prednostnimi nalogami politike Unije.

1.4.4.          
Kazalniki izida in učinkov 

Navedite, s katerimi
kazalniki se bo spremljalo izvajanje predloga/pobude.
Kazalniki
za merjenje uresničitve zgoraj navedenih specifičnih ciljev so med
drugim število primerov čezmejnega sodelovanja za (a) in (c) ter evropsko
razumevanje dostopa do sodnega varstva za (b).
GD
za pravosodje nima dovolj podatkov o sedanji situaciji, da bi določil
pomembne dolgo- ali srednjeročne cilje, vendar bo GD za pravosodje pred
začetkom izvajanja Programa poskušal zbrati več podatkov o sedanji
situaciji, tako da se lahko določijo mejniki in cilji.

1.5.                
Utemeljitev predloga/pobude 
1.5.1.          
Potrebe, ki jih je treba kratkoročno ali
dolgoročno zadovoljiti 

Ker
je zakonodaja ključna za izvajanje ciljev Unije v zvezi z območjem
pravice, jo je treba dopolniti na druge načine. V tem okviru ima
financiranje pomembno vlogo. Financiranje bi učinkovitost zakonodaje
povečalo zlasti z razširitvijo znanja, ozaveščenosti in sposobnosti
državljanov, strokovnjakov in interesnih skupin, prek podpore:
obveščanju
in ozaveščanju javnosti, vključno s podpiranjem nacionalnih in
evropskih kampanj za obveščanje ljudi o njihovih pravicah, zagotovljenih s
pravom Unije, in o tem, kako jih uveljavljati v praksi;
usposabljanju
in krepitvi zmogljivosti za pravne strokovnjake (kot so sodniki in tožilci) in
druge pravosodne delavce, da se jih opremi z orodji za učinkovito
praktično uresničevanje pravic in politik Unije v prakso.
Financiranje
ima osrednjo vlogo tudi pri spodbujanju sodelovanja na nadnacionalni ravni in
pri oblikovanju vzajemnega zaupanja, in sicer prek:
krepitve
omrežij, tj. organizacij na ravni Unije za pomoč pri pripravi prihodnjih
pobud na tem območju in spodbujanje njihovega doslednega izvajanja po
celotni Evropi;
čezmejnega
sodelovanja pri izvrševanju, na primer vzpostavitev sistemov za opozarjanje o
pogrešanih otrocih, ter usklajevanja operativnega in čezmejnega
sodelovanja na področju boja proti drogam.
Financiranje
mora poleg tega podpirati:
raziskave,
analitične in druge podporne dejavnosti, da se zakonodajalcu zagotovi
jasne in podrobne podatke o težavah in situaciji na terenu. Rezultati teh
dejavnosti prispevajo k razvoju in izvajanju politik Unije ter zagotavljajo, da
te temeljijo na dejstvih, da so dobro ciljno usmerjene in dobro strukturirane.

1.5.2.          
Dodana vrednost ukrepanja Evropske unije

Sredstva,
ki jih krije Program za pravosodje, se osredotočajo na dejavnosti, v
katerih posredovanje Unije lahko prinese dodatno vrednost v primerjavi s
samostojnim ukrepanjem držav članic. Dejavnosti, ki jih zajema ta uredba,
prispevajo k učinkoviti uporabi pravnega reda z razvijanjem vzajemnega
zaupanja med državami članicami, z večanjem obsega čezmejnega
sodelovanja in spletnega povezovanja ter doseganjem pravilne, skladne in
dosledne uporabe prava Unije po vsej Uniji. Le ukrepanje na ravni Unije lahko
zagotovi usklajene dejavnosti, ki lahko dosežejo vse države članice Unije.
Evropska unija je v boljšem položaju kot države članice za reševanje
čezmejnih situacij in za zagotavljanje evropske platforme za vzajemno
učenje. Brez podpore Unije bi interesne skupine podobne težave skušale
rešiti na razdrobljen in nepovezan način. Sodelovanje in povezovanje v
mrežo med njimi bo vodilo k razširjanju dobrih praks, zlasti inovativnih in
celostnih pristopov v različnih državah članicah. Sodelujoči v
teh dejavnostih bodo delovali kot razmnoževalci v svojih poklicnih dejavnostih
in bodo obsežneje razširjali dobre prakse v svoji državi članici.
Zanesljiva
analitična podlaga za podporo in razvoj politike bo podprta. Posredovanje
Evropske unije omogoča, da se te dejavnosti dosledno izvajajo po vsej
Uniji, in zagotavlja ekonomijo obsega. Financiranje na nacionalni ravni ne bi
zagotovilo enakih rezultatov, ampak bi zgolj razdrobilo in omejilo pristop, ki
ne bi zadovoljil potreb Evropske unije kot celote.

1.5.3.          
Glavna spoznanja iz podobnih izkušenj

Srednjeročne
ocene, opravljene za sedanje programe v zvezi z območjem pravice, so
potrdile splošno učinkovitost programov, vendar so ugotovile tudi nekaj
težav, kot je drobitev sredstev (saupoudrage) med mnoge projekte manjšega
obsega z omejenim učinkom. Kljub dejstvu, da je financiranje razporejeno
na več projektov, ni nobene uravnotežene geografske porazdelitve med
organizacije, ki prejmejo sredstva. Srednjeročne ocene kažejo, da bi bilo
treba storiti več za izboljšanje razširjanja in izkoriščanja
rezultatov ter realizacij financiranih dejavnosti. Izboljšanje v razširjanju je
sorazmerno z izboljšanjem v ocenjevanju in spremljanju. Srednjeročne ocene
in javna razprava so v zvezi z učinkovitostjo poudarile kompleksne in
birokratske postopke, s katerimi se soočajo vlagatelji. Z upravnega vidika
množenje postopkov za različne programe Komisiji nalaga veliko upravno
breme. Vedno večje število postopkov in veliko upravno breme prispevata k
vedno daljšim postopkom. Združitev programov bi rešila to težavo in ustvarila
sinergije med programi. 

1.5.4.          
Skladnost in možnosti dopolnjevanja z drugimi
relevantnimi instrumenti

Program
bo iskal sinergije, skladnost in dopolnjevanje z drugimi instrumenti Unije, med
drugim s programi na področju notranjih zadev, zdravstva in varstva
potrošnikov, izobraževanja in raziskav. S tem ne bo prišlo do podvajanja z
dejavnostmi v okviru teh drugih programov in se bodo za doseganje skupnih
ciljev sredstva lahko razdelila med Program pravosodja ter Program pravic in
državljanstva.

1.6.                
Trajanje ukrepa in finančnih posledic 

þ Časovno omejen
predlog/pobuda 
–      þ  trajanje
predloga/pobude od 1.1.2014 do 31.12.2020 
–      þ  finančne
posledice od 2014 do 2020 in pozneje 
¨ Časovno neomejen predlog/pobuda:
–      Izvedba z začetnim obdobjem od YYYY do YYYY,
–      ki mu sledi polno delovanje.

1.7.                
Načrtovani načini upravljanja[25] 

þ Neposredno centralizirano upravljanje s strani Komisije. 
þ Posredno centralizirano upravljanje – prenos izvrševanja na:
–      þ  izvajalske
agencije, 
–      þ  organe, ki jih
ustanovijo Skupnosti[26],

–      ¨  nacionalne javne
organe / organe, ki opravljajo javno službo, 
–      ¨  osebe, ki se jim
zaupa izvedba določenih ukrepov v skladu z naslovom V Pogodbe o
Evropski uniji in so določene v relevantnem temeljnem aktu v smislu
člena 49 finančne uredbe. 
¨ Deljeno upravljanje
z državami članicami. 
¨ Decentralizirano upravljanje s tretjimi državami. 
þ Skupno upravljanje z
mednarodnimi organizacijami (kot je opredeljeno spodaj).
Pri navedbi več
kot enega načina upravljanja je treba to natančneje razložiti v
oddelku „opombe“.
Opombe 
Možnost
uporabe obstoječe izvajalske agencije za celotno ali delno izvedbo
Programa je določena v Obrazložitvenem memorandumu. V tej fazi v zvezi s
tem ni bila sprejeta nobena odločitev ter ni bila opravljena nobena
analiza stroškov in koristi, vendar je treba ohraniti možnost odprto. 
Skupno
upravljanje je druga možnost, ki se trenutno ne uporablja, vendar bi se lahko
uporabila v prihodnje. To še zlasti zadeva mednarodne organizacije, navedene v
členu 7(2): Svet Evrope, Združene narode in Haaško konferenco o
mednarodnem zasebnem pravu.

2.                      
UKREPI UPRAVLJANJA 
2.1.                
Določbe o spremljanju in poročanju 

Navedite pogostost in
pogoje.
Predlog
vključuje obveznosti spremljanja in ocenjevanja. Uresničitev specifičnih
ciljev se bo letno spremljala na podlagi kazalnikov iz predloga.
Poleg
tega bo Komisija najpozneje do sredine leta 2018 pripravila poročilo o
vmesnem ocenjevanju glede uresničitve ciljev programa, učinkovitosti
uporabe sredstev in njegove evropske dodane vrednosti. Naknadna ocena
dolgoročnih vpliv Programa in trajnost učinkov Programa bo
pripravljena po koncu Programa.

2.2.                
Sistem upravljanja in nadzora 
2.2.1.          
Ugotovljena tveganja 

GD
za pravosodje se ni soočal z velikimi tveganji napak pri programih porabe
sredstev. To potrjujeta stalna odsotnost pomembnih ugotovitev v letnih
poročilih Računskega sodišča ter odsotnost prek 2 % stopnje
preostalih napak v preteklih letih v letnih poročilih o delu GD za
pravosodje (in bivšem GD JLS) (z le eno izjemo za Program Daphne v letu 2009).
Glavna
ugotovljena tveganja so:
–
tveganje, da bodo izbrani projekti slabe kakovosti in slabo tehnično
izvedeni, kar zmanjšuje učinek programov, in sicer zaradi neustreznih
izbirnih postopkov, pomanjkanja strokovnosti ali nezadostnega spremljanja;
–
tveganje neučinkovite ali neekonomične uporabe dodeljenih sredstev za
subvencije (kompleksnost povračila dejanskih upravičenih stroškov, ki
ga spremljajo omejene možnosti preverjanja upravičenih stroškov na podlagi
dokumentacije) in za naročila (včasih omejeno število gospodarskih
dobaviteljev z zahtevanim specializiranim znanjem, zaradi česar ni dovolj
možnosti za primerjavo cenovnih ponudb);
–
tveganje v zvezi z zmogljivostjo (zlasti) manjših organizacij, da bi
učinkovito nadzirale odhodke in zagotavljale preglednost izvajanih
postopkov;
–
tveganje zmanjšanja ugleda Komisije, če se odkrijejo goljufija ali
kriminalne dejavnosti; notranji nadzorni sistemi tretjih strank lahko
zagotovijo le delno zavarovanje zaradi precej velikega števila raznovrstnih
pogodbenikov in upravičencev, od katerih ima vsak svoj nadzorni sistem, ki
je pogosto manjšega obsega.
Za
večino teh tveganj se pričakuje, da se zmanjšajo z boljšim ciljnim
izborom predlogov in uporabo poenostavljenih elementov, vključenih v triletno
revizijo finančne uredbe.

2.2.2.          
Načrtovani načini nadzora 

Opis notranjega nadzornega sistema
Nadzorni
sistem, načrtovan za prihodnji program, je nadaljevanje sedanjega
nadzornega sistema. Ta obsega različne sestavne dele: nadzor postopkov s
strani programske upravljalne enote, predhodni nadzor (finančno
preverjanje) s strani enote za centralni proračun in nadzor, odbor za
notranja naročila (JPC), naknadni nadzor za subvencije in revizije s
strani zmogljivosti za notranjo revizijo in/ali službe za notranjo revizijo.
Vse
transakcije predhodno preveri programska upravljalna enota, finančno
preverjanje pa opravi enota za centralni proračun in nadzor (razen za
nizkotvegana predfinanciranja). Za subvencije se zahtevki za povračilo
stroškov temeljito preverijo in se dokumenti zahtevajo, če se zdi
potrebno, in sicer na podlagi ocene tveganja. Vse tekoče in omejene
postopke naročil ter vse postopke s pogajanji v zvezi z zneski nad
60 000EUR se predloži odboru za notranja naročila, da jih preveri,
preden se sprejme odločitev o dodelitvi.
Sektor za naknadni nadzor uporablja „strategijo
odkrivanja“ za odkrivanje maksimuma nepravilnosti za izterjavo
neupravičenih izplačil. Na podlagi te strategije se revizije izvajajo
na vzorcu projektov, izbranem skoraj v celoti na podlagi analiz tveganja. 
Stroški in koristi nadzora
Menimo,
da med 50 in 70 % vsega osebja, ki je vključeno v upravljanje
sedanjih finančnih programov, izvaja funkcije nadzora v širšem smislu (od
izbora upravičencev/pogodbenikov do uveljavljanja rezultatov revizije). To
ustreza razponu od 2,1 milijona EUR (50 % stroškov delovne sile
leta 2014, določenih v oddelku 3.2.3) do 3,2 milijona EUR
(70 % stroškov delovne sile leta 2020, določenih v
oddelku 3.2.3). Poleg tega eksternalizacija naknadnih revizij stane v razponu
od 75 000 EUR do 100 000 EUR na leto, kar se financira iz
podpornih sredstev za upravo. Ti stroški pomenijo od 6 do 3 % celotnega
proračuna Programa in v sedemletnem obdobju padajo zaradi dejstva, da se
letno dodeljena sredstva bistveno povečajo od 2014 do 2020, medtem ko
stroški nadzora ostanejo precej stabilni.
Zaradi
te kombinacije predhodnega in naknadnega nadzora, kot tudi dokumentacijskih
pregledov in revizij na kraju samem, je bilo izmerljivo povprečje stopnje
preostalih napak v zadnjih sedmih letih nižje od 2 %, razen za program
Daphne v letu 2009, kjer se je stopnja napake nekoliko dvignila nad 2 %.
To je bilo rešeno v naslednjem letu, in sicer s povečanjem naknadnega
nadzora na kraju samem. S tem nadzorom so bile ugotovljene in odpravljene preostale
napake v tej statistični enoti. Zato so notranji nadzorni sistem in
njegovi stroški v GD za pravosodje primerni za uresničitev cilja nizke
stopnje napak.
Vendar
bo v tem okviru GD za pravosodje še naprej raziskoval možnosti za izboljšanje
upravljanja in za večjo poenostavitev. Z zmanjšanjem števila programov ter
z uporabo usklajenih pravil in postopkov se bo zmanjšalo tveganje za napake.
Poleg tega bodo poenostavljena orodja, ki jih je dala na voljo triletna
revizija finančne uredbe, kar najbolj uporabljena, saj se pričakuje,
da bodo prispevala k zmanjšanju upravnega bremena za upravičence ter s tem
pomenijo istočasno zmanjšanje tveganj za napake in zmanjšanje upravnega
bremena za Komisijo.
Povzetek vrst in intenzivnosti (sedanjih) oblik
nadzora.
 Povzetek oblike nadzora || Znesek v mio. EUR   || Število upravičencev/transakcij (% od vseh) || Intenzivnost *(ocena 1-4) || Kritje (% vrednosti) 
 Predhodni nadzor vseh finančnih transakcij || ni relevantno || 100% || 1-4, odvisno od tveganja in vrste transakcije || 100% 
 Nadzor, ki ga izvaja Odbor za naročila v pravosodju, glede odločitev o dodelitvi naročila || ni relevantno || 100 % postopkov naročil nad 125 000 EUR in postopkov s pogajanji nad 60 000 EUR || 4 || 100 % postopkov naročil nad 125 000 EUR in postopkov s pogajanji nad 60 000 EUR 
 Naknadni nadzor končnih izplačil subvencij || ni relevantno || vsaj 10 % || 4 || od 5 do 10 % 
*Intenzivnost nadzora 
1. Minimalni upravni/aritmetični nadzor brez
sklicevanja na podporne dokumente 
2. Nadzor s sklicevanjem na potrdilni podatek, ki
vključuje element neodvisnega nadzora (npr. revizijsko potrdilo ali drugo
preverjanje), vendar brez sklicevanja na temeljne dokumente.
3. Nadzor s sklicevanjem na povsem neodvisen potrdilni
podatek (npr. podatkovna zbirka, ki utemeljuje nekatere elemente zahtevka,
oceno tretje stranke ali Komisije glede doseženih mejnikov, itd.). 
4. Nadzor s sklicevanjem na dostop in ki
vključuje dostop do podporne dokumentacije, ki je na voljo v fazi
zadevnega postopka, za vse vložke in realizacije (npr. evidence opravljenih ur,
račune, fizično preverjanje, itd.); tj. nadzor enake intenzivnosti
testiranja transakcije, kot je tista, ki jo izvaja Evropsko računsko
sodišče kot del DAS.

2.3.                
Ukrepi preprečevanja goljufij in nepravilnosti

Navedite
obstoječe ali načrtovane preprečevalne in zaščitne ukrepe.
Različni
ukrepi so ali bodo sprejeti za prihodnji Program pravosodja za
preprečevanje goljufij in nepravilnosti. Predlog v členu 12a vsebuje
določbo o varovanju finančnih interesov Evropske unije. V skladu s
strategijo Komisije za boj proti goljufijam (CAFS), sprejeto junija 2011,
GD za pravosodje načrtuje strategijo boja proti goljufijam, ki zajema
celoten cikel odhodkov ob upoštevanju sorazmernosti ter razmerja stroškov in
koristi teh ukrepov, ki jih bo treba izvesti. Ta strategija temelji na dveh stebrih:
preprečevanju, ki temelji na učinkovitih preverjanjih, in ustreznem
odzivu, če se ugotovijo goljufije in nepravilnosti v zvezi z izterjavo
neupravičeno plačanih zneskov ter, kadar je primerno, z
učinkovitimi, sorazmernimi in odvračilnimi kaznimi. Strategija boja
proti goljufijam opisuje sistem predhodnih in naknadnih preverjanj, ki temelji
na sistemu rdečih zastavic, in opredeljuje postopke, ki jih mora uporabiti
za osebje ob zaznanju goljufij ali nepravilnosti. Navaja tudi podatek o
delovnih dogovorih z uradom OLAF.

3.                      
OCENA FINANČNIH POSLEDIC PREDLOGA/POBUDE 
3.1.                
Zadevni razdelki večletnega finančnega
okvira in odhodkovne proračunske vrstice 

·       
Zahtevane nove proračunske vrstice 
Po vrsti, v skladu z razdelki večletnega
finančnega okvira in proračunskimi vrsticami.
 Razdelek večletnega finančnega okvira || Proračunska vrstica || Vrsta odhodkov || Prispevek 
 številka [poimenovanje…..] || dif./nedif. || držav Efte || držav kandidatk || tretjih držav || v smislu člena 18(1)(aa) finančne uredbe 
 [3…] || [33 01 04.YY] [Program za pravosodje] || nedif. || DA || DA || DA[27] || NE 
 [3…] || [33 YY YY YY [Program za pravosodje] || dif. || DA || DA || DA || NE 
   ||   ||   ||   ||   ||   ||   

3.2.                
Ocenjeni učinek na odhodke 
3.2.1.          
Povzetek ocenjenega učinka na odhodke 

v mio. EUR (na tri decimalna mesta natančno)
 Razdelek večletnega finančnega okvira || Številka || [Poimenovanje 3 – Varnost in državljanstvo] 
 GD za pravosodje ||   ||   || Leto 2014[28] || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Po letu 2020 || SKUPAJ 
  Odobritve za poslovanje ||   ||   ||   ||   ||   ||   ||   ||   ||   
 Številka proračunske vrstice – 33 xx xx || prevzete obveznosti || (1) || 45,800 || 52,800 || 59,300 || 66,300 || 73,800 || 80,800 || 84,800 ||   || 463,600 
 plačila || (2) || 18,300 || 30,400 || 43,600 || 53,700 || 64,400 || 71,500 || 77,100 || 104,600 || 463,600 
 Odobritve upravne narave, ki se financirajo iz sredstev nekaterih specifičnih programov[29] ||   ||   ||   ||   ||   ||   ||   ||   ||   
 Številka proračunske vrstice 33 01 04 yy* ||   || (3) || 1,200 || 1,200 || 1,200 || 1,200 || 1,200 || 1,200 || 1,200 ||   || 8,400 
 Odobritve za GD PRAVOSODJE SKUPAJ || prevzete obveznosti || =1+1a +3 || 47,000 || 54,000 || 60,500 || 67,500 || 75,000 || 82,000 || 86,000 ||   || 472,000 
 plačila || =2+2a +3 || 19,500 || 31,600 || 44,800 || 54,900 || 65,600 || 72,700 || 78,300 || 104,600 || 472,000 
Komisija lahko predvidi (delni) prenos izvedbe
Programa na obstoječe izvajalske agencije. Zneski in pripisane vrednosti
se bodo po potrebi prilagodili v skladu z rezultati postopka prenosa na zunanje
izvajalce.
  Odobritve za poslovanje SKUPAJ || prevzete obveznosti || (4) || 45,800 || 52,800 || 59,300 || 66,300 || 73,800 || 80,800 || 84,800 ||   || 463,600 
 plačila || (5) || 18,300 || 30,400 || 43,600 || 53,700 || 64,400 || 71,500 || 77,100 || 104,600 || 463,600 
  Odobritve upravne narave, ki se financirajo iz sredstev specifičnih programov, SKUPAJ || (6) || 1,200 || 1,200 || 1,200 || 1,200 || 1,200 || 1,200 || 1,200 ||   || 8,400 
 Odobritve za RAZDELEK 3 večletnega finančnega okvira SKUPAJ || prevzete obveznosti || =4+ 6 || 47,000 || 54,000 || 60,500 || 67,500 || 75,000 || 82,000 || 86,000 ||   || 472,000 
 plačila || =5+ 6 || 19,500 || 31,600 || 44,800 || 54,900 || 65,600 || 72,700 || 78,300 || 104,600 || 472,000 
 Razdelek večletnega finančnega okvira || 5 || „Upravni odhodki“ 
v mio. EUR (na tri decimalna mesta natančno)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Po letu 2020 || SKUPAJ 
 GD za PRAVOSODJE ||   
  Človeški viri || 4,185 || 4,247 || 4,165 || 4,254 || 4,344 || 4,433 || 4,522 ||   || 30,150 
  Drugi upravni odhodki || 0,054 || 0,055 || 0,056 || 0,057 || 0,059 || 0,060 || 0,061 ||   || 0,402 
 GD za PRAVOSODJE SKUPAJ || odobritve || 4,239 || 4,302 || 4,221 || 4,311 || 4,403 || 4,493 || 4,583 ||   || 30,552 
 Odobritve za RAZDELEK 5 večletnega finančnega okvira SKUPAJ || (prevzete obveznosti SKUPAJ = plačila SKUPAJ) || 4,239 || 4,302 || 4,221 || 4,311 || 4,403 || 4,493 || 4,583 ||   || 30,552 
v mio. EUR (na tri decimalna mesta natančno)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Po letu 2020 || SKUPAJ 
 Odobritve za RAZDELKE od 1 do 5 večletnega finančnega okvira SKUPAJ || prevzete obveznosti || 51,239 || 58,302 || 64,721 || 71,811 || 79,403 || 86,493 || 90,583 ||   || 502,552 
 plačila || 23,739 || 35,902 || 49,021 || 59,211 || 70,003 || 77,193 || 82,883 || 104,600 || 502,552 

3.2.2.          
Ocenjeni učinek na odobritve za poslovanje 

–      ¨  Predlog/pobuda ne
zahteva porabe odobritev za poslovanje. 
–      þ  Predlog/pobuda
zahteva porabo odobritev za poslovanje, kot je pojasnjeno v nadaljevanju. GD za
pravosodje ne more zagotoviti izčrpnega seznama vseh realizacij finančne
pomoči iz programa, njihovih povprečnih stroškov in številk, kot
zahteva ta oddelek. V tem trenutku ni nobenih statističnih orodij, s
katerimi bi bilo mogoče izračunati povprečne stroške, ki
izhajajo iz sedanjih programov, in bi bila taka natančna opredelitev v
nasprotju z načelom, da bi prihodnji program moral zagotoviti dovolj
prožnosti za izpolnitev prednostnih nalog politike od leta 2014 do 2020. Vendar
pa je to (neizčrpen) seznam pričakovanih realizacij:
– število oseb
v ciljni skupini, ki so jih dosegle dejavnosti dviga ozaveščenosti,
– število
članov sodnega in pravosodnega osebja v ciljni skupini, ki so se
usposabljali,
– število
pravnih strokovnjakov, ki so sodelovali med drugim v spletnem povezovanju,
izmenjavah, študijskih obiskih,
– število
primerov čezmejnega sodelovanja, vključno prek uporabe IT orodij in
evropskih postopkov,
– pobude politike, oblikovane na podlagi
ocenjevanj, ocen učinka ter sodelovanja pri obsežnih posvetovanjih
interesnih skupin in strokovnjakov,
– število ocenjevanj in ocen učinka, ki so
bili opravljeni kot posledica izvedbe programa.
odobritve za prevzem obveznosti v mio. EUR (na tri
decimalna mesta natančno)
 Navedba ciljev in realizacij   ò ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 
 REALIZACIJE 
 Vrsta realizacije[30] || povprečni stroški realizacije || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij skupaj || stroški skupaj 
 SPECIFIČNI CILJ št. 1[31] ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – realizacija ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – realizacija ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – realizacija ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Seštevek za specifični cilj št. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 SPECIFIČNI CILJ št. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – realizacija ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Seštevek za specifični cilj št. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 STROŠKI SKUPAJ ||   ||   ||   ||   ||   ||   ||   ||   ||   ||   ||   ||   ||   ||   ||   ||   

3.2.3.          
Ocenjeni učinek na odobritve upravne narave
3.2.3.1.    
Povzetek 

–      ¨  Predlog/pobuda ne
zahteva porabe odobritev za upravne zadeve 
–      þ  Predlog/pobuda
zahteva porabo odobritev za upravne zadeve, kot je pojasnjeno v nadaljevanju:
v mio. EUR (na tri
decimalna mesta natančno)
   || Leto 2014[32] || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 
 RAZDELEK 5 večletnega finančnega okvira ||   ||   ||   ||   ||   ||   ||   ||   
 Človeški viri || 4,185 || 4,247 || 4,165 || 4,254 || 4,344 || 4,433 || 4,522 || 30,150 
 Drugi upravni odhodki || 0,054 || 0,055 || 0,056 || 0,057 || 0,059 || 0,060 || 0,061 || 0,402 
 Seštevek za RAZDELEK 5 večletnega finančnega okvira || 4,239 || 4,302 || 4,221 || 4,311 || 4,403 || 4,493 || 4,583 || 30,552 
 Odobritve zunaj RAZDELKA 5[33] večletnega finančnega okvira ||   ||   ||   ||   ||   ||   ||   ||   
 Človeški viri ||   ||   ||   ||   ||   ||   ||   ||   
 Drugi odhodki upravne narave || 1,200 || 1,200 || 1,200 || 1,200 || 1,200 || 1,200 || 1,200 || 8,400 
 Seštevek za odobritve zunaj RAZDELKA 5 večletnega finančnega okvira || 1,200 || 1,200 || 1,200 || 1,200 || 1,200 || 1,200 || 1,200 || 8,400 
 SKUPAJ || 5,439 || 5,502 || 5,421 || 5,511 || 5,603 || 5,693 || 5,783 || 38,952 
Komisija lahko predvidi (delni) prenos izvedbe
Programa na obstoječe izvajalske agencije. Zneski in pripisane vrednosti
se bodo po potrebi prilagodili v skladu z rezultati postopka prenosa na zunanje
izvajalce.

3.2.3.2.    
 Ocenjene potrebe po
človeških virih 

–      ¨  Predlog/pobuda ne
zahteva porabe človeških virov. 
–      þ  Predlog/pobuda
zahteva porabo človeških virov, kot je pojasnjeno v nadaljevanju:
ocena, izražena v ekvivalentu polnega
delovnega časa 
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 
 Načrt delovnih mest (za uradnike in začasne uslužbence, v ekvivalentu polnega delovnega časa: EPDČ) 
 33 01 01 01 (sedež ali predstavništva Komisije) || 30,75 || 30,75 || 29,75 || 29,75 || 29,75 || 29,75 || 29,75 
 XX 01 01 02 (delegacije) ||   ||   ||   ||   ||   ||   ||   
 XX 01 05 01 (posredne raziskave) ||   ||   ||   ||   ||   ||   ||   
 10 01 05 01 (neposredne raziskave) ||   ||   ||   ||   ||   ||   ||   
 Zunanje osebje (v ekvivalentu polnega delovnega časa: EPDČ)[34] 
 33 01 02 01 (PU, ZU, NNS iz splošnih sredstev) || 0,5 || 0,5 || 0 || 0 || 0 || 0 || 0 
 XX 01 02 02 (PU, ZU, MSD, LU in NNS na delegacijah) ||   ||   ||   ||   ||   ||   ||   
 XX 01 04 yy [35] || – na sedežu[36] ||   ||   ||   ||   ||   ||   
 – na delegacijah ||   ||   ||   ||   ||   ||   
 XX 01 05 02 (PU, ZU, NNS za posredne raziskave) ||   ||   ||   ||   ||   ||   ||   
 10 01 05 02 (PU, ZU, NNS za neposredne raziskave) ||   ||   ||   ||   ||   ||   ||   
 Druge proračunske vrstice (navedite) ||   ||   ||   ||   ||   ||   ||   
 SKUPAJ || 31,25 || 31,25 || 29,75 || 29,75 || 29,75 || 29,75 || 29,75 
33 je zadevno
področje ali naslov.
Potrebe po človeških virih se krijejo z osebjem
iz GD, že dodeljenim za upravljanje tega ukrepa in/ali prerazporejenim v GD, po
potrebi dopolnjenim z dodatnimi viri, ki se lahko pristojnemu GD dodelijo v
okviru postopka letne dodelitve virov glede na proračunske omejitve.
Zneski in pripisane vrednosti se bodo prilagodili v skladu z rezultati
načrtovanega postopka prenosa na zunanje izvajalce.
Opis nalog:
 Uradniki in začasni uslužbenci || Naloge, ki jih je treba izvesti, obsegajo vse naloge, potrebne za upravljanje finančnega programa, npr.: – zagotavljanje vložka v proračunski postopek, – pripravo letnih delovnih programov/finančnih odločitev, določitev letnih prednostnih nalog, – upravljanje objav razpisov za zbiranje predlogov in objav javnih razpisov ter naknadni izbirni postopki, – komuniciranje z interesnimi skupinami (potencialni/dejanski upravičenci, države članice, itd.), – operativno in finančno upravljanje projektov, – izvajanje nadzora, kot je opisano zgoraj (predhodna preverjanja, odbor za naročila, naknadne revizije, notranje revizije), – računovodstvo, – razvoj in upravljanje subvencij za IT upravljavska orodja, – spremljanje uresničevanja ciljev in poročanje o njem, tudi v AAR in AOS poročilih. 
 Zunanje osebje || Naloge so podobne nalogam uradnikov in začasnih uslužbencev, razen nalog, ki jih ne more opravljati zunanje osebje. 

3.2.4.          
Skladnost z veljavnim večletnim finančnim
okvirom 

–      þ  Predlog/pobuda je
skladna z naslednjim večletnim finančnim okvirom.
–      ¨  Predlog/pobuda bo
pomenila spremembo ustreznega razdelka večletnega finančnega okvira.
Pojasnite zahtevano spremembo ter navedite zadevne
proračunske vrstice in ustrezne zneske.
–      ¨  Predlog/pobuda
zahteva uporabo instrumenta prilagodljivosti ali spremembe večletnega
finančnega okvira[37].
Pojasnite te zahteve ter navedite zadevne razdelke in
proračunske vrstice ter ustrezne zneske.

3.2.5.          
Udeležba tretjih oseb pri financiranju 

–      þ  V predlogu/pobudi
ni načrtovano sofinanciranje tretjih oseb. 
–      ¨  V predlogu/pobudi
je načrtovano sofinanciranje, kot je ocenjeno v nadaljevanju:
Ocenjeni učinek na prihodke 
–      ¨  Predlog/pobuda
nima finančnih posledic za prihodke.
–      þ  Predlog/pobuda
ima finančne posledice, kot je pojasnjeno v nadaljevanju:
¨         na lastna sredstva, 
þ         na razne prihodke. 
v mio. EUR (na tri decimalna mesta natančno)
 Proračunska vrstica prihodkov: || Odobritve na voljo za tekoče proračunsko leto || Učinek predloga/pobude[38] 
 Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 
 Člen 6xxxx……………. ||   ||   ||   ||   ||   ||   ||   ||   
Za razne namenske
prihodke navedite zadevne proračunske vrstice.
[33
yyyyyy…] Vrstica prihodkov
Navedite metodo
izračuna učinka na prihodke.
Prihodki
v tej fazi niso znani in bodo odvisni od prispevka države kandidatke v ta
program.
[1]               Sporočilo o pregledu proračuna EU,
COM(2010) 700 konč., z dne 19.10.2010.
[2]               Delovni
dokument osebja Komisije, Proračun za strategijo Evropa 2020: o sedanjem
sistemu financiranja, prihodnjih izzivih, rezultatih posvetovanj z
zainteresiranimi stranmi in različne možnosti glede glavnih horizontalnih
in sektorskih vprašanj, SEC(2011) 868 konč., spremni dokument
sporočila o proračunu za strategijo Evropa 2020, COM(2011) 500
konč., z dne 29.6.2011.
[3]               http://ec.europa.eu/justice/news/consulting_public/news_consulting_0010_en.htm

[4]               Program
za civilno pravosodje (JCIV), Program za kazensko pravosodje (JPEN), Program za
temeljne pravice in državljanstvo (FRC), Program Daphne III (DAP), Program za
preprečevanje uporabe drog in obveščanje (DPIP) ter oddelka
„Nediskriminacija in različnost“ in „Enakost spolov“ Programa za
zaposlovanje in socialno solidarnost (PROGRESS). 
[5]               Vmesno
poročilo o vrednotenju doseženih rezultatov ter kakovostnih in
količinskih vidikih izvajanja programa financiranja „Civilno pravosodje“,
COM(2011) 351 konč., z dne 15. junija 2011; Poročilo o
vmesni oceni Programa za kazensko pravosodje, COM(2011) 255 konč., z dne
11. maja 2011; Poročilo o vmesni oceni Programa za temeljne
pravice in državljanstvo, 2007 – 2013, COM(2011) 249 konč., z
dne 5. maja 2011; Poročilo o vmesni oceni Programa Daphne
III 2007 – 2013, COM(2011) 254 konč., z dne 11. maja 2011;
Poročilo o vmesni oceni Programa za preprečevanje uporabe drog in
obveščanje 2007 – 2013, COM(2011) 246 konč., z
dne 5. maja 2011;
[6]               Sporočilo Komisije z dne 13.9.2011, COM(2011) 551 konč..
[7]               UL C 115, 4.5.2010, str. 1.
[8]               COM(2010) 2020 konč. z dne 03.03.2010.
[9]               COM(2011) 500, 29.06.2011.
[10]             UL L 257, 03.10.2007, str. 16. 
[11]             UL L 58, 24.02.2007, str. 13. 
[12]             UL L 257, 3.10.2007, str. 23. 
[13]             COM(2010) 700, 19.10.2010.
[14]             UL L 55, 28.2.2011, str. 13.
[15]             UL L XX, XX, str. XX.
[16]             UL L XX,
XX, str. XX.
[17]             UL L XX,
XX, str. XX.
[18]             UL L XX,
XX, str. XX.
[19]             UL L XX,
XX, str. XX.
[20]             UL L XX,
XX, str. XX.
[21]             UL L 292,
15.11.1996, str. 2.
[22]             Končno
besedilo te uvodne izjave v Uredbi bo odvisno od dejanskega stališča
Združenega kraljestva in Irske, sprejetega v skladu z določbami Protokola
(št. 21).
[23]             ABM:
upravljanje po dejavnostih – ABB: oblikovanje proračuna po dejavnostih.
[24]             Pilotni
in pripravljalni ukrepi iz člena 49(6)(a) ali (b)
finančne uredbe.
[25]             Pojasnitve
načinov upravljanja in sklicevanje na finančno uredbo so na voljo na
spletišču BudgWeb: http://www.cc.cec/budg/man/budgmanag/budgmanag_en.html
[26]             Organi
iz člena 185 finančne uredbe.
[27]             Po
možnosti DK.
[28]             Leto N
je leto začetka izvajanja predloga/pobude.
[29]             Tehnična
in/ali upravna pomoč ter odhodki za podporo izvajanja programov in/ali
ukrepov EU (prej vrstice BA), posredne raziskave, neposredne raziskave.
[30]             Realizacije
so proizvodi in storitve, ki bodo dobavljeni (npr.: število financiranih
izmenjav študentov, število kilometrov novo zgrajenih cest, itd.).
[31]             Kakor
je opisano v oddelku 1.4.2. „Specifični cilji …“.
[32]             Leto N
je leto začetka izvajanja predloga/pobude.
[33]             Tehnična
in/ali upravna pomoč ter odhodki za podporo izvajanja programov in/ali
ukrepov EU (prej vrstice BA), posredne raziskave, neposredne raziskave.
[34]             PU = pogodbeni
uslužbenec; ZU = začasni uslužbenec; MSD = mlajši strokovnjak v
delegaciji; LU = lokalni uslužbenec; NNS = napoteni nacionalni
strokovnjak. 
[35]             V
okviru zgornje meje za zunanje sodelavce iz odobritev za poslovanje (prej
vrstice BA).
[36]             Predvsem
strukturni skladi, Evropski kmetijski sklad za razvoj podeželja (EKSRP) in
Evropski sklad za ribištvo (ESR).
[37]             Glej
točki 19 in 24 Medinstitucionalnega sporazuma.
[38]             Za
tradicionalna lastna sredstva (carine, prelevmane za sladkor) morajo biti
navedeni neto zneski, tj. bruto zneski po odbitku 25 % stroškov
pobiranja.